AVIZ IMPORTANT  
  
    1. Transportul rutier naţional contra cost de persoane prin servicii ocazionale se poate efectua:  
    - între două localităţi sau începând şi sfârşind pe teritoriul aceleiaşi localităţi, cu tranzitarea a cel puţin unei alte localităţi;  
    - în baza unui contract sau comenzi pentru deplasarea unui grup de persoane omogen dinainte constituit;  
    - de către autovehiculele neîncărcate utilizate exclusiv pentru înlocuirea unui autovehicul defect sau accidentat în timp ce efectua un serviciu ocazional;

- prin servicii cu uşile închise în cadrul carora, acelaşi autobuz sau autocar este utilizat pentru a transporta acelaşi grup de cãlãtori de-a lungul cãlãtoriei, şi de a-l aduce înapoi in localitatea de plecare;

- prin servicii în care calatoria dus se efectueazã încãrcat şi cea de întoarcere în gol;

- prin servicii în care calatoria dus se efectueazã în gol şi cea de intoarcere incarcat cu toţi cãlãtorii care sunt imbarcati din acelaşi localitate.  
    2. În aceeaşi categorie intră şi transportul în gol a autovehiculelor pentru executarea acestor servicii.  
    3. Transportul mărfurilor în scopuri comerciale în autovehicule proiectate pentru transportul de persoane nu constituie transport de persoane prin servicii ocazionale.  
    4. Informaţii privind modul de completare a foii de parcurs:  
    a) Pentru fiecare călătorie efectuată ca un serviciu ocazional, operatorul de transport rutier/întreprinderea autorizată trebuie, înainte cu 24h de începerea călătoriei, să completeze o foaie de parcurs, în dublu exemplar.  
    Foaia de parcurs trebuie să poarte ştampila operatorului de transport rutier/întreprinderii autorizate şi semnătura reprezentantului legal al acestuia/acesteia sau a conducătorului autovehiculului, după caz.  
    Originalul foii de parcurs se va păstra la bordul autovehiculului pe tot parcursul călătoriei şi va fi prezentat la cererea organelor de control autorizate.  
    b) Lista călătorilor va fi barată după ultima persoană înscrisă în listă.

 5. Operatorul de transport rutier/întreprinderea autorizată este obligat(ă) să verifice corectitudinea şi conformitatea completării foilor de parcurs. Acestea vor fi completate cu majuscule şi cu cerneală care nu se şterge.  
    6. Documentul de control este nominal şi nu este transmisibil.